SET ภาคบ่ายแกว่งไซต์เวย์ ลุ้นทดสอบแนวต้าน 1,530 จุด
SET ภาคบ่ายคาดว่าแกว่งตัวทั้งขึ้นและลง พร้อมให้แนวรับ 1,520-1,515 จุด ส่วนแนวต้าน 1,530-1,535 จุด
21 พ.ค. 2558

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยถึงตลาดหุ้นไทยเช้านี้แกว่งไซต์เวย์ โดยนักลงทุนยังระมัดระวังการลงทุนและเลือกเล่นหุ้นเป็นรายตัว เนื่องจากเศรษฐกิจโลกยังไม่ดี แม้ว่าทางสหรัฐจะยังไม่รีบขึ้นอัตราดอกเบี้ยหลังจากที่ตัวเลขเศรษฐกิจยังไม่ดี แต่ก็เป็นแค่การเลื่อนเวลาการขึ้นอัตราดอกเบี้ยออกไปเท่านั้น ซึ่งอาจจะทำให้หุ้นรีบาวด์ได้ในระดับหนึ่ง แต่ยังมีความกังวลเรื่องผลกำไรของบริษัท และผู้ค้าที่อาจได้รับผลกระทบตามมา
ด้านปัจจัยในประเทศหลังจากประกาศตัวเลข GDP ของไทยแล้ว ทำให้มองว่ามีโอกาสที่จะกนง.จะปรับลดอัตราดอกเบี้ยได้อีกครั้ง โดยหุ้นที่ได้รับประโยชน์จากดอกเบี้ยขาลง อย่างหุ้นในกลุ่มเช่าซื้อและหุ้นที่ให้ผลตอบแทนจากปันผลที่ดี รวมถึงมีหุ้นในกลุ่มรับเหมา และวัสดุก่อสร้างจากความคาดหวังโครงการของภาครัฐ ขณะที่ตลาดหุ้นอื่นในภูมิภาคส่วนใหญ่อยู่ในแดนลบ
แนวโน้มการลงทุนบ่ายนี้ คาดว่าตลาดหุ้นไทยจะยังอยู่ในลักษณะของการแกว่งตัวทั้งขึ้นและลงได้ พร้อมให้แนวรับ 1,520-1,515 จุด ส่วนแนวต้าน 1,530-1,535 จุด
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
KTB มูลค่าการซื้อขาย 1,492.32 ล้านบาท ปิดที่ 18.90 บาท ลดลง 0.50 บาท
KBANK มูลค่าการซื้อขาย 1,178.04 ล้านบาท ปิดที่ 200.00 บาท ลดลง 1.00 บาท
TRUE มูลค่าการซื้อขาย 692.54 ล้านบาท ปิดที่ 12.00 บาท ราคาไม่เปลี่ยนแปลง
SCB มูลค่าการซื้อขาย 587.46 ล้านบาท ปิดที่ 161.00 บาท เพิ่มขึ้น 1.50 บาท
PTTGC มูลค่าการซื้อขาย 564.84 ล้านบาท ปิดที่ 66.50 บาท เพิ่มขึ้น 0.75 บาท
 
 
ที่มา: สำนักข่าวอินโฟเควสท์